Diari Oficial de la Generalitat Valenciana


Sumari del DOGV 5702, del 13-02-2008 (2008/1630)

RESOLUCIÓ de 30 de novembre de 2007, de la Direcció General d'Energia, per la qual s'atorga a Iberdrola Distribución Eléctrica, SAU autorització administrativa i s'aprova el projecte d'execució i l'annex a este, per a la reforma de la subestació transformadora de 132/66/20/11 kV, denominada ST El Grau, en el terme municipal de València, província de València. Expedient: ATASCT/2007/444/46 i ATASCT/2007/409/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5702

Data del DOGV
:   13-02-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/1630


Data del document
:   30-11-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * València
    * empresa privada
    * subministrament d'energia elèctrica

RESOLUCIÓ de 30 de novembre de 2007, de la Direcció General d'Energia, per la qual s'atorga a Iberdrola Distribución Eléctrica, SAU autorització administrativa i s'aprova el projecte d'execució i l'annex a este, per a la reforma de la subestació transformadora de 132/66/20/11 kV, denominada ST El Grau, en el terme municipal de València, província de València. Expedient: ATASCT/2007/444/46 i ATASCT/2007/409/46. [2008/1630]  
Vista la sol·licitud presentada per Iberdrola Distribución Eléctrica, SAU, amb domicili a l'efecte de notificacions en 46139, València, carrer de Menorca, 19, el 13 d'agost de 2007, davant del Servici Territorial d'Energia de València, perquè se li concedisca l'autorització administrativa i l'aprovació del projecte d'execució, de la reforma de la subestació transformadora de 132/66/20/11 kV, denominada ST El Grau, situada en les proximitats del port de València, amb entrada pel carrer de l'Exèrcit Espanyol, en el terme municipal de València. (ATASCT/2007/409/46).  
S'adjunta el projecte d'execució de l'esmentada instal·lació firmat per tècnic competent i visat pel col·legi oficial corresponent el 8 d'agost de 2007.  
Vist l'escrit de 27 de setembre de 2007 com a continuació de la sol·licitud esmentada i l'annex al projecte d'execució firmat el 14 de setembre de 2007. (ATASCT/2007/444/03).  
Vist que, consta com a antecedent, l'última ampliació de la citada subestació transformadora autoritzada per Resolució de 18 de setembre de 2001 de la conselleria d'Indústria.  
Vist que va ser publicat l'anunci corresponent a la informació pública a l'annex citat del projecte, prevista en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en el Diari Oficial de la Comunitat Valenciana, del dia 30 d'octubre de 2007. No consta en l'expedient la presentació d'al·legacions a la petició efectuada.  
Vist que, d'acord amb el mencionat Decret 88/2005, es va traslladar a l'Ajuntament de València la separata de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte de prestar-ne la conformitat o l'oposició. L'ajuntament va remetre un informe per mitjà del qual es determina que, segons les Normes Urbanístiques del PGOU, quan es preveja la instal·lació de centres de transformació en un edifici hauran de situar-se per damunt del nivell del clavegueram general de la zona per a permetre el desguàs en cas d'inundacions i, a més de complir les condicions exigides per les reglamentacions específiques, hauran d'ajustar-se a les Normes de Protecció del Medi Ambient que els siguen aplicables i a l'ordenança municipal de sorolls i vibracions. No podrà ocupar-se, sobre rasant, la via pública amb cap instal·lació auxiliar, excepte quan s'instal·le un quadre de comandaments per a l'enllumenat públic.  
Que traslladat el mencionat informe a l'empresa peticionària manifesta que l'edifici que es projecta construir es troba a una alçària sobre rasant de 0,70 m i que s'ajusta la reforma sol·licitada al que disposa l'ordenança municipal de sorolls i vibracions, així com al que disposen les Normes de Protecció de Medi Ambient que se li apliquen, i que accepta les condicions que l'informe esmentat conté.   
Vist l'informe tècnic favorable de 28 de novembre de 2007, emés pel Servici Territorial d'Energia de València.  
Atés que, d'acord amb la documentació que hi ha en l'expedient, l'ampliació sol·licitada s'executarà en terrenys de l'empresa peticionària, ubicats en les proximitats del port de València, amb accés des del carrer de l'Exèrcit Espanyol.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la secció 1ª del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, d'acord amb el projecte i l'annex de reforma presentat, la finalitat de la instal·lació és la modificació de la que hi ha actualment a l'efecte d'arreplegar les reformes necessàries per a la seua adaptació a les necessitats derivades del traçat i ús del circuit de Fórmula 1.  
Atés que el títol VII de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), i en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, l'autorització administrativa per a la construcció de les instal·lacions elèctriques corresponents a la reforma de la subestació transformadora de 132/66/20/11 kV, denominada ST El Grau, situada en les proximitats del port de València, amb entrada pel carrer de l'Exèrcit Espanyol, en el terme municipal de València i les característiques principals de la qual són:  
- Sistema de 20 kV.  
· Instal·lació de tres mòduls nous de cel·les de 20 kV, blindades en SF6 en configuració de doble barra, amb un total de quaranta-dos cel·les, de les quals dos són de transformador de servicis auxiliars, dos de bateria de condensadors, tres d'enllaç de barres i mesurament, vint-i-quatre de línia, tres de transformador, quatre de partició de barres i quatre d'unió de barres.  
- Construcció d'un nou edifici on s'ubicaran les cel·les abans referides, d'una sola planta, amb una superfície aproximada de 225 m² i 4'5 m d'alçària.  
- Instal·lació de dos nous transformadors de servicis auxiliars, de relació 22±2,5%±5%/0,230-0,133 kV i 250 kVA de potència cadascun.  
- Ampliació de l'actual xarxa de terres i de noves galeries on s'ubiquen els sistemes de control i potència.  
- Pressupost: 1.639.608'89 euros.  
Segon  
Aprovar el projecte d'execució i l'annex a este per a la reforma de la subestació citada en el punt primer de la present resolució, firmats per tècnic competent i visats pel Col·legi Oficial corresponent respectivament el 8 d'agost i 14 de setembre de 2007   
La present resolució queda sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
2. La instal·lació que s'ha d'executar complirà els reglaments aplicables a este tipus d'instal·lacions i, en particular, el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte i annex presentats. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de quatre mesos, comptadors a partir de la notificació de la present resolució. No obstant això, abans de l'acabament del termini esmentat, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
5. El titular informarà de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà certificat de direcció i final d'obra subscrit per tècnic facultatiu competent, en què s'acreditarà que és conforme als reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució i l'annex a este aprovats.  
6. L'administració deixarà sense efecte la present resolució en el moment en què observe l'incompliment de les condicions imposades en esta.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 30 de novembre de 2007.- El director general d'Energia: Antonio Cejalvo Lapeña.